**เทศบาลตำบลห้วยยอด ตรวจ ATK หาเชื้อโควิด -19 เชิงรุกให้พ่อค้า แม่ค้าตลาดเทศบาล 2547ครั้งที่ 2 ผลการตรวจเป็นลบทุกคน**

วันนี้ (14 ต.ค.64)เวลา 09.00น.ที่บริเวณอาคารพละศึกษาไทยเข้มแข็ง เทศบาลตำบลห้วยยอด ภายใต้การนำของนายธวัชชัย วรพงศ์พัฒน์ นายกเทศมนตรีตำบลห้วยยอด คณะผู้บริหาร สมาชิกสภาเทศบาล เจ้าหน้าที่กองสาธารณสุขและสิ่งแวดล้อม เจ้าหน้าที่ที่เกี่ยวข้อง ลงพื้นที่ตรวจคัดกรองหาเชื้อโควิด-19เชิงรุกครั้งที่ 2 หลังจากได้ตรวจไปก่อนหน้านี้เมื่อวันที่ 8 ตุลาคม 2564 ให้กับพ่อค้าแม่ค้าตลาดเทศบาล 2547 ด้วยชุดตรวจหาเชื้อAntigen Test Kit (ATK) ภายหลังพบการระบาดอย่างต่อเนื่องในพื้นที่บริเวณใกล้เคียง โดยผลการตรวจพ่อค้าแม่ค้าจำนวน 62 ราย ปรากฏผลตรวจเป็นลบทุกคน

อย่างไรก็ดี การตรวจหาเชื้อโควิดในครั้งนี้ เพื่อลดความเสี่ยงในการแพร่ระบาด หากพบผู้ติดเชื้อ จะได้นำเข้าสู่กระบวนการกักตัว เฝ้าระวังและรักษาตามกระบวนการต่อไป ทั้งนี้เพื่อช่วยควบคุมการแพร่ระบาด สร้างความมั่นใจให้ประชาชนให้อุ่นใจคลายความวิตกกังวลและปลอดภัย

พิมมาส จันทร์ผ่อง/นักประชาสัมพันธ์ชำนาญการ/ข่าว

14 ตุลาคม 2564